Judas Thaddäus

Judas Thäddäus is de Broer van Jakobus, den Jüngeren (un dordör unner Umstänn en Broer vun Jesus vun Nazaret) un een vun de twolf Jüngers un Apostels vun Jesus. Thaddäus bedutt sachtsinnig. He schall nich dör'nanner brocht weern mit en annern Jünger mit Naam Judas. Dat weer Judas Ischariot, de Jesus verraden hett. 

 Leven 
Thaddäus is wohrschienlich Fischer ween. Bekannt is he sunnerlich vunwegen siene Epistel in dat Nee Testament, den Judasbreef. Dor schrifft he to Anfang, he weer 

''Judas, een vun Jesus Christus siene Knechten un Broer vun Jakobus.

Na Jesus siene Himmelfohrt schall he tohopen mit Simon dat Evangelium in Syrien, Mesopotamien un dat Partherriek kunnig maakt hebben. Vun em warrt vertellt, dat he Minschen heelen konn un dat he Dämonen ut Götzenbiller utdrieven konn, so, dat de amenne utbüxen döen un de Biller twei gungen. Tolest schall he in Persien mit en Knuppel dootslahn wurrn sien. Achterna schollen se em dat Hööft afslan hebben mit en Biel. Up sien Graff is de Swatte Karken boot wurrn.

 Naamdag un Kennteken 
Sien Naamdag is in de Röömsch-kathoolsche- un in de Evangeelsch-luthersche Karken an'n 28. Oktober, bi de Orthodoxe Karken avers an'n 19. Juni. He is Patroon vun Goslar un warrt anropen in sware Noot un in Twiefel. In de christliche Ikonographie is he dorstellt mit en Hellebaard.Hall, J. (2000). Hall's Iconografisch Handboek. Leiden: Primavera Pers. 

 Kiek ok bi 
 Judasbreef

 Belege 

 Weblenken 

Kategorie:Apostel
Kategorie:Merteler
Kategorie:Jodendom
Kategorie:Christendom
Kategorie:Person ut de Bibel
Kategorie:Mann
Kategorie:Storven in dat 1. Johrhunnert